Tarina (Alpi)
Saa lehtehen puu,
 Kedot kukkiutuu,
 On ilmat lauluja täynnä;
 Valo vallassa on,
 Sydän suruton, –
 Ja lempii riemukas rinta!

 Saa syksyksi sää,
 Kedot kellertää,
 On vaiti ilmojen virret;
 Tuli tummuus ja hyy,
 Sydän kyyneltyy, –
 Ja kalvas on lempijän katse.

 Lumi valkasi maat,
 Vedet varjokkaat
 Jääkatteiden alle hautui;
 Yhä nietosta vaan
 Yöt kasvattaa, –
 Jo raadeltu raukan on rinta.

 Saa lehtehen puu,
 Kedot kukkiutuu,
 Vaan vaiti on lemmenlaulu.